
	1.
	Anotācija (ex-ante)
8.1.13. uz datu aizsardzību
	Iebildums
Datu valsts inspekcija (Inspekcija) vērš uzmanību, ka anotācijas 8.1.13. sadaļa “Ietekme uz datu aizsardzību” nav aizpildīta atbilstoši Valsts kancelejas izstrādātajām vadlīnijām par tiesību akta projekta sākotnējās ietekmes novērtēšanu. Saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 22. punktu, izstrādājot Anotāciju ir jāņem vērā sagatavotās vadlīnijas un tajā ietvertās rekomendācijas (https://www.mk.gov.lv/sites/mk/files/media_file/tap_anotacija_vadlinijas.pdf).
Inspekcija norāda, ka, noteikumu projekts pamattekstā paredz tikai personas identitātes pārbaudi, uzrādot personu apliecinošu dokumentu, savukārt noteikumu projekta pielikumi paredz konkrētu personas datu apstrādi. Pielikumos noteiktajai personas datu apstrādei jāizriet no noteikumu projekta redakcijas vai jāizriet no citiem normatīvajiem aktiem. Ja datu apstrāde izriet no citiem normatīvajiem aktiem, tas jāatspoguļo anotācijā, proti,  anotācijā ir jāapraksta apstrādes nolūki, apstrādājamo datu kategorijas un atbilstošu tiesisko pamatu. Pašreizējā redakcijā nav sniegta skaidra un saprotama informācija par noteikumu projektā paredzēto personas datu apstrādi, jo īpaši attiecībā uz noteikumu projekta pielikumu veidlapās paredzēto personas datu fiksēšanu.
Papildus Inspekcija norāda, ka pašreizējais anotācijas 8.1.13. sadaļā ietvertais teksts padara noteikumu projektu neatbilstošu Vispārīgās datu aizsardzības regulas nosacījumiem, jo tekstā norādīts, ka personas datu apstrādes tiesiskais pamats ir piekrišana. Noteikumu projektā, kurā paredzēts veikt darbības (ne tikai personas datu apstrādei) ar fizisku personu un ko veic “piespiedu” kārtā, nebūs balstāma uz piekrišanu.

